stanford-oval/wikipedia huggingface dataset:
Högt över havet
Sanoitus ja rakenne

Nopeatempoinen "Högt över havet" on rakenteeltaan tyypillinen iskelmä ensimmäisen kertosäkeen jälkeisellä välisoitolla maustettuna: intro → säkeistö →  silta →  kertosäe →  välisoitto → säkeistö → silta → kertosäe (ei loppuhäivytystä). Sanoituksessa minä-kertoja pyrkii yhteyteen henkilön kanssa, josta hän on romanttisesti kiinnostunut. Sähköteknisiä ja maantieteellisiä metaforia on runsaasti: "kan vi få kontakt nu, genom hjärtats telegrafi", "plus når minus och lyckan är (g)jord" ja "våra zoner är laddade fält".[lähde? ]
Aiheesta muualla

Svensk mediedatabas
Håkan Mild

Stig Håkan Mild (s. 14. kesäkuuta 1971, Trollhättan, Ruotsi) on ruotsalainen entinen jalkapalloilija. Jalkapallourallaan hän oli pelipaikaltaan keskikenttäpelaaja. Nykyisin Mild toimii IFK Göteborgin urheilupäälikkönä.
| Mitalit> Maa:   Ruotsi.Miesten jalkapallo.MM-jalkapallo  | Mitalit> Maa:   Ruotsi.Miesten jalkapallo.MM-jalkapallo  | Mitalit> Maa:   Ruotsi.Miesten jalkapallo.MM-jalkapallo  | Maa:   Ruotsi> Miesten jalkapallo. |
| --- | --- | --- | --- |
|  Pronssia | Yhdysvallat 1994 | jalkapallo |  |
Saavutukset

MM-pronssia 1994
74 A-maaottelua (33 voittoa, 23 tasapeliä, 18 tappiota)
8 maajoukkuemaalia
Viisi Ruotsin mestaruutta IFK Göteborgissa (1990, 1991, 1993, 1995 ja 1996)
Yksi Ruotsin mestaruus IFK Göteborgissa urheilupäällikkönä (2007)
Seurat

Trollhättans FK ennen vuotta 1988
IFK Göteborg 1988–1993
Servette Genève 1993–1995
IFK Göteborg 1995–1996
Real Sociedad 1996–1998
IFK Göteborg 1998–2001
Wimbledon FC 2001–2002
IFK Göteborg 2002–2005
Högsåran tuulivoimapuisto

| Högsåran tuulivoimapuisto Högsåras vindkraftspark |
| --- | --- |
Valtio:  Suomi
Sijainti:  Kemiönsaari
Koordinaatit:  59°56′53″N, 22°20′24″E
Valmistunut:  2007
Rakennuttaja:  Via Wind Oy 
Omistaja:  Via Wind Oy 
Operaattori:  Via Wind Oy 
Tuulivoimapuisto
Nimi:  Ilo, Frej, Flora 
Tyyppi:  maatuulivoimalaitos
Korkeus:  30 m 
Pinta-ala:  11 ha 
Tuulivoimalat:  3 × STX72 (2 MW) 
Kapasiteetti:  6 MW  
Vuosituotanto:  10–11 GWh 
 fiHögsåran tuulivoimapuisto 
Högsåran tuulivoimapuisto on Varsinais-Suomessa Kemiönsaaren Högsårassa sijaitseva tuulivoimapuisto, jossa toimii kolme tuulivoimalaitosta. Niiden kokonaiskapasiteetti on 6,0 megawattia ja kolmen ensimmäisen kokonaisen vuoden keskimääräinen vuosituotanto oli noin 10,7 gigawattituntia. Tuulivoimapuiston on rakentanut, sen omistaa ja sitä operoi espoolainen Via Wind Oy.
Yleistä

Tuulivoimapuisto sijaitsee Högsåran saaren länsiosassa kallioisen Bockbergetin mäen päällä. Tuulipuiston läheisyydessä on kaksi kansallispuiston maa-aluetta. Merialueet aukeavat kallioalueelta pohjoisluoteesta länteen ja edelleen etelään asti. Tuulipuiston pituus on 750 metriä, leveys 350 metriä, ja kaikki voimalaitokset sisällensä sulkevan alueen pinta-ala on 11 hehtaaria. Voimalat sijaitsevat 30 metrin korkeudella mpy.
Tuulimyllyille on vihkiäisissä annettu yksilölliset nimet eräiden saaren työhevosten mukaan: Ilo, Frej ja Flora. VTT:n tuulivoiman seurantatilastoissa tuulipuiston voimaloista käytettiin tunnuksia Högsåra 1–3.
Tuulivoimalaitokset ovat eteläkorealaisen STX Windpowerin valmistamaa STX72-mallia, jonka napakorkeus on 65 metriä, tuuliturbiinin halkaisija 70,7 metriä, ja jonka kapasiteetti on 2,0 megawattia. VTT:n vuositilastoissa laitevalmistajan nimeksi ilmoitettiin Harakosan.
Tuotettu energia käytetään lähinnä Högsåran ja Kasnäsin kylissä ja Taalintehtaalla.
Historiaa

Tuulipuisto jakoi kyläläisten mielipiteet voimakkaasti kahteen leiriin, kun niistä on vuodesta 1999 asti keskusteltu. Se rakennettiin vuonna 2007 ja ne käynnistettiin syyskuusta alkaen kaikki vuoteen 2008 mennessä. Neljä vuotta myöhemmin vastustajien määrä pieneni merkittävästi, sillä sen vaikutus esimerkiksi turismiin oli alussa myönteinen.
Aiheesta muualla

Rönnqvist, Ija: Vindkraften på Kimitoön–än en gång, Åbo Underrättelse, 3.9.2013
Eloy (albumi)

| Eloy Eloy |
| --- | --- | --- |

Studioalbumin tiedot
 Äänitetty : huhtikuussa 1971, Star-Musik-Studios Hampuri, Länsi-Saksa
 Julkaistu: 1971
 Tuottaja(t): Peter M. Freiherr Von Lepel
 Tyylilaji: progressiivinen rock, space rock
 Kesto: 40.58
 Levy-yhtiö: Philips Records (6305 089)
Eloy muut julkaisut
|   | Eloy 1971 | Inside 1973 |
Eloy on saksalaisen Eloyn esikoisalbumi.
Kappaleet > A-Puoli

Today – 5.56 (säv. Erich Schriever, Frank Bornemann, Manfred Wieczorke)
Something Yellow – 8.15 (säv. Schriever, Wieczorke)
Eloy – 6.15 (säv. Bornemann, Helmut Draht, Schriever, Wieczorke)
Kappaleet > B-Puoli

Song of a Paranoid Soldier – 4.50 (säv. Schriever, Wieczorke)
Voice of Revolution – 3.07 (säv. Schriever, Wieczorke)
Isle of Sun – 6.03 (säv. Schriever)
Dillus Roady – 6.32 (säv. Bornemann, Schriever, Wieczorke)
Kappaleet > Vuoden 1997 CD-version (Second Battle) bonuskappaleet

Walk alone – 2.43 (säv. Schriever, Wieczorke)
Daybreak – 2.41 (säv. Bornemann, Schriever)
Interview with Manfred Wieczorke (12.8.1997) – 23.09
Kappaleet > Vuoden 2008 Remastered Edition bonus tracks

Walk alone – 2.47 (säv. Schriever, Wieczorke)
Daybreak – 2.41 (säv. Bornemann, Schriever)
Vibrations of My Mind – 3.35 (säv. Bornemann, Draht, Schriever, Wieczorke, Stocker)
Kokoonpano

Erich Schriever – laulu, kosketinsoittimet
Frank Bornemann – kitara, huuliharppu, lyömäsoittimet
Manfred Wieczorke – kitara, taustalaulu, basso
Wolfgang Stocker – basso
Helmuth Draht – rummut
Arviot

Allmusic:
Aiheesta muualla

Eloy discogs.com -sivustolla
Eloy progarchives.com -sivustolla
Hongkongin ePrix 2016

|  Hongkongin ePrix 2016 |
| --- | --- |
 1. osakilpailu 12 osakilpailusta kaudella 2016–2017. 

Päivämäärä:  9. lokakuuta 2016
Sijainti:  Hongkong, Hongkong
Rata:  katurata   1,86 km
Pituus:  45 kierrosta, 83,7 km
Formula E
Paalupaikka
Kuljettaja:   Nelson Piquet  (NextEV NIO)
Aika:  1:03.099
Nopein kierros
Kuljettaja:   Felix Rosenqvist  (Mahindra Racing)
Aika:  1:02,947 (kierroksella 36)
Palkintokoroke
Ensimmäinen:   Sébastien Buemi  (E.dams-Renault)
Toinen:   Lucas di Grassi  (Audi Sport ABT)
Kolmas:   Nick Heidfeld  (Mahindra Racing)
Hongkongin ePrix 2016 eli 2016 Hongkong ePrix oli Formula E -sarjan kauden 2016–2017 avauskilpailu. Kilpailu ajettiin 9. lokakuuta 2016 Hongkongin katuradalla Hongkongissa.
Kilpailussa tekivät debyyttinsä Jaguar Racing sekä Techeetah -tallit. Uusina kuljettajina debyyttinsä tekivät ruotsalainen Felix Rosenqvist, saksalainen Maro Engel, argentiinalainen José María López, brittiläinen Adam Carroll sekä uusi-seelantilainen Mitch Evans.
Paalupaikalta kilpailuun lähti Nelson Piquet. Kilpailun voittoon ajoi hallitseva maailmanmestari Sébastien Buemi. Toiseksi sijoittui Lucas di Grassi, joka starttasi kilpailuun vasta 19. ruudusta. Kolmanneksi sijoittui Nick Heidfeld.
Tulokset > Aika-ajo

| Sija | Nro | Kuljettaja | Talli | Aika | Ero | Ruutu |  |
| --- | --- | --- | --- | --- | --- | --- | --- |
| 1 | 3 |  Nelson Piquet Jr. | NextEV NIO | 1:03.099 |  | 1 |  |
| 2 | 88 |  Oliver Turvey | NextEV NIO | 1:03.231 | +0.132 | 2 |  |
| 3 | 37 |  José María López | Virgin | 1:03.251 | +0.152 | 3 |  |
| 4 | 2 |  Sam Bird | Virgin | 1:03.258 | +0.159 | 4 |  |
| 5 | 9 |  Sébastien Buemi | e.dams-Renault | 1:03.317 | +0.218 | 5 |  |
| 6 | 19 |  Felix Rosenqvist | Mahindra | 1:03.332 | +0.233 | 6 |  |
| 7 | 66 |  Daniel Abt | Audi Sport ABT | 1:03.615 | +0.516 | 7 |  |
| 8 | 6 |  Loïc Duval | Dragon | 1:03.637 | +0.538 | 11 |  |
| 9 | 25 |  Jean-Éric Vergne | Techeetah | 1:03.750 | +0.651 | 8 |  |
| 10 | 8 |  Nicolas Prost | e.dams-Renault | 1:03.759 | +0.660 | 9 |  |
| 11 | 23 |  Nick Heidfeld | Mahindra | 1:03.848 | +0.749 | 10 |  |
| 12 | 5 |  Maro Engel | Venturi | 1:03.915 | +0.816 | 12 |  |
| 13 | 28 |  António Félix da Costa | Andretti | 1:04.057 | +0.958 | 13 |  |
| 14 | 47 |  Adam Carroll | Jaguar | 1:04.428 | +1.329 | 14 |  |
| 15 | 4 |  Stéphane Sarrazin | Venturi | 1:04.520 | +1.421 | 15 |  |
| 16 | 20 |  Mitch Evans | Jaguar | 1:04.588 | +1.489 | 16 |  |
| 17 | 33 |  Ma Qinghua | Techeetah | 1:04.740 | +1.641 | 17 |  |
| 18 | 7 |  Jérôme d’Ambrosio | Dragon | 1:05.166 | +2.067 | 18 |  |
| 19 | 11 |  Lucas di Grassi | Audi Sport ABT | 1:08.094 | +4.995 | 19 |  |
| 20 | 27 |  Robin Frijns | Andretti | 1:10.407 | +7.308 | 20 |  |
Lähde:
Tulokset > Kilpailu

| Sij>  | No>  | Kuljettaja | Talli | Kier>  | Aika | Ruutu | Pisteet |
| --- | --- | --- | --- | --- | --- | --- | --- |
| 1 | 9 |  Sébastien Buemi | e.dams-Renault | 45 | 53:13.298 | 5 | 25 |
| 2 | 11 |  Lucas di Grassi | Audi Sport ABT | 45 | +2.477 | 19 | 18 |
| 3 | 23 |  Nick Heidfeld | Mahindra | 45 | +5.522 | 10 | 15 |
| 4 | 8 |  Nicolas Prost | e.dams-Renault | 45 | +7.360 | 9 | 12 |
| 5 | 28 |  António Félix da Costa | Andretti | 45 | +17.987 | 13 | 10 |
| 6 | 27 |  Robin Frijns | Andretti | 45 | +21.161 | 20 | 8 |
| 7 | 7 |  Jérôme d’Ambrosio | Dragon | 45 | +28.443 | 18 | 6 |
| 8 | 88 |  Oliver Turvey | NextEV NIO | 45 | +30.355 | 2 | 4 |
| 9 | 5 |  Maro Engel | Venturi | 45 | +30.898 | 12 | 2 |
| 10 | 4 |  Stéphane Sarrazin | Venturi | 45 | +31.734 | 15 | 1 |
| 11 | 3 |  Nelson Piquet Jr. | NextEV NIO | 45 | +35.256 | 1 | 3 |
| 12 | 47 |  Adam Carroll | Jaguar | 45 | +43.839 | 14 |  |
| 13 | 2 |  Sam Bird | Virgin | 45 | +48.058 | 4 |  |
| 14 | 6 |  Loïc Duval | Dragon | 43 | +2 Laps | 11 |  |
| 15 | 19 |  Felix Rosenqvist | Mahindra | 43 | +2 Laps | 6 | 1 |
| Kesk | 66 |  Daniel Abt | Audi Sport ABT | 34 | Akku | 7 |  |
| Kesk | 25 |  Jean-Éric Vergne | Techeetah | 31 | Akku | 8 |  |
| Kesk | 20 |  Mitch Evans | Jaguar | 24 | Sähkövika | 16 |  |
| Kesk | 37 |  José María López | Virgin | 15 | Kolari | 3 |  |
| Kesk | 33 |  Ma Qinghua | Techeetah | 1 | Kolari | 17 |  |
Lähde: 

Huomiot:
↑  Duval sai kolmen ruudun rangaistuksen ajettuaan ylinopeutta punaisten lippujen aikana
↑  Piquet Jr. sai 3 pistettä paalupaikasta
↑  Rosenqvist sai pisteen kilpailun nopeimmasta kierroksesta
Sijoitukset kilpailun jälkeen

Huom!: Vain viiden parhaan sijoitukset sisällytetty.
Erick Hawkins

Erick Hawkins (23. huhtikuuta 1909 – 23. marraskuuta 1994) oli yhdysvaltalainen tanssija, koreografi ja tanssinopettaja. Hän on kehittänyt myös oman tanssitekniikkansa – Hawkins-tekniikan.
Nuoruus ja opiskeluvuodet

Erick Hawkins syntyi Coloradon Trinidadissa, alueella joka on voimakkaasti meksikolais- ja intiaanikulttuurien vaikutuksessa. Ensimmäisen innoituksensa tanssiin hän sai kuudentoistavuoden iässä Harald Kreutzbergin (1902–1968) johdattamana. Kiinnostus ihmiskehon ja sen estetiikan tutkimiseen vei hänet opiskelemaan Harvardin yliopistoon. Tanssiharjoittelun hän aloitti klassisella baletilla George Balanchinen ja Lincoln Kirsteinin perustamassa School of American Ballet'ssa, josta hänet kutsuttiin koulun oppilaista perustettuun American Ballet -ryhmään. Hawkins kutsuttiin tanssijaksi myös Ballet Caravaniin, joka oli 1936 perustettu pieni kiertävä, erityisesti kansallisiin aiheisiin keskittynyt balettiryhmä. Tälle ryhmälle Hawkins teki myös ensimmäisen koreografiansa 1937.
Martha Graham - taiteijoiden avioliitto ja yhteistyö

Balettigenren tarjoamat ilmaisumahdollisuudet eivät kuitenkaan tyydyttäneet Hawkinsia ja hän hakeutui modernia tanssia edustavan Martha Grahamin ryhmään. Hänestä tuli ryhmän ensimmäinen miestanssija vuonna 1938. Hän toimi myös ryhmän "varajohtajana" eli harjoittajana, organisaattorina ja talouden puuhamiehenä ja kirjanpitäjänä etenkin 1940-luvulla ryhmän kasvaessa ja toiminnan laajentuessa. Graham ja Hawkins solmivat avioliiton 1948. Heidän suhteensa ja yhteistyönsä alkoi kuitenkin rakoilla ja välirikko huipentui 1950 Lontoon esitysten peruuttamiseen. Hawkinsin työsuhde Martha Graham Companyyn katkesi ja vuonna 1951 Hawkins avasi oman tanssikoulunsa. Hän jatkoi koulunsa johdossa kuolemaansa 1994 saakka. Grahamin ja Hawkinsin avioero astui voimaan 1954.
Teoksia

Hawkinsin teoksia ovat muun muassa Here and Now With Watchers (1957), Eight Clear Places (1960), Naked Leopard (1965), Of Love (1971), Greek Dreams With Flute (1973), Death Is The Hunter (1975) ja Plains Daybreak (1979?).
Aiheesta muualla

UCTV (Arkistoitu – Internet Archive) haastattelu vuodelta 1964
Honkajärvi (Kuru, Pyydysmäki)

| Honkajärvi |
| --- | --- |

Valtiot:  Suomi
Maakunnat:  Pirkanmaa
Kunnat:  Ylöjärvi
Koordinaatit:  61°56′34″N, 23°40′22″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Keihäsjoen valuma-alue (35.35)
Laskuoja:  oja Rumajärveen 
Järvinumero:  35.359.1.006
Mittaustietoja
Pinnankorkeus:  154,1 m  
Rantaviiva:  2,731 km  
Pinta-ala:  15,491 ha  
Saaria:  4 
 fiHonkajärvi 
Honkajärvi  on Pirkanmaalla Ylöjärvellä Pyydysmäen kylän lähellä sijaitseva järvi, joka kuuluu Kokemäenjoen vesistöön.
Maantietoa

Järven pinta-ala on 15,5 hehtaaria ja se on 850 metriä pitkä ja 400 metriä leveä. Järvellä on kartan mukaan 4 saarta. Sen rantaviivan pituus on 2,7 kilometriä.
Vesistösuhteet

Järvi sijaitsee Kokemäenjoen vesistössä (vesistöaluetunnus 35) Näsijärven–Ruoveden alueen (35.3) Keihäsjoen valuma-alueella (35.35), jonka Iso Särkijärven valuma-alueeseen (35.359) se kuuluu. Järven vedenpinnan korkeus on 154,1 metriä mpy.
Höckert

Höckert on muun muassa seuraavien suomalaisten henkilöiden sukunimi:
Esther Höckert  (o.s. Alfthan, 1868–1947), kirjailija
Gunnar Höckert (1910–1940), kestävyysjuoksija ja olympiavoittaja, Mikael Höckertin poika
Herman Höckert (1751–1835), raatimies, kauppaneuvos ja laivanvarustaja, Porvoon valtiopäivien porvarissäädyn edustaja
Herman Peter Höckert (1824–1891), tuomari ja virkamies, tullihallituksen ylijohtaja, Herman Höckertin pojanpoika
Isak Höckert (1755–1815), Porvoon valtiopäivien pappisedustaja
Job Höckert (1732–1802), kirkonrakentaja, Lapin seurakunnan lukkari
Johan Fredrik Höckert (1826–1866), ruotsalainen taidemaalari
John Höckert (1849–1914), valtiokonttorin johtaja ja valtioneuvos
Mikael (Mikko) Höckert (1882–1966), konsuli ja pankkiiriliike Mikael Höckert & Co:n omistaja, John Höckertin poika
Ole Wasz-Höckert (1918–2015), lastenlääkäri, lastentautiopin professori ja kansanedustaja
Oskar Höckert (1890–1918), jääkärieläinlääkintäluutnantti, John Höckertin poika
| --- | --- |
: Tällä täsmennyssivulla luetellaan henkilöitä, joilla on sama sukunimi.
Hélène Bertaux

Hélène Bertaux, Étienne Carjatin valokuva vuodelta 1864.
Hélène Bertaux: Psyché sous l'empire du mystère, Petit Palais, Pariisi.
Hélène Bertaux (4. heinäkuuta 1825 Pariisi – 20. huhtikuuta 1909 Saint-Michel-de-Chavaignes), syntyjään Joséphine Charlotte Hélène Pilate oli ranskalainen kuvanveistäjä ja feministi.
Elämänvaiheita

Bertaux aloitti veistämisen jo 12-vuotiaana tekemällä isänsä, kuvanveistäjä Pierre Hébertin ateljeessa pienoisveistoksia. Bertauxin nuoruudessa nuoria naisia ei päästetty taidekouluihin opiskelemaan, heitä pidettiin joko muusina tai malleina. Vaikka yläluokkaisten naisten koulutukseen kuului usein piirustus, heitä ei pidetty uskottavina tai syvällisinä taiteilijoina. Poikkeuksena pidettiin Rosa Bonheuria.
Ensimmäisestä aviomiehestään Bertaux otti eron vuonna 1854 ja ryhtyi signeeraamaan veistoksensa nimellä "Madame Léon Bertaux". Léon Betaux oli Hélènen pitkäaikainen miesystävä, jonka kanssa hän solmi avioliiton ensimmäisen miehen kuoltua vuonna 1865.
Bertaux päätti auttaa naisia saamaan taidekoulutusta ja avasi heille tarkoitetun piirustus- ja veistoskoulun vuonna 1873. Pelkästään naisille tarkoitetun kuvanveistokoulun hän avasi vuonna 1880. Seuraavana vuonna hän perusti naiskuvanveistäjien ja taidemaalareiden liiton, jonka puheenjohtajana hän toimi vuoteen 1894 saakka. Bertauxin toiminnan ansiosta ensimmäiset naisopiskelijat pääsivät taideakatemiaan vuonna 1897.
Omalla taiteellisella urallaan Bertaux piti näyttelyitä säännöllisesti. Ensimmäisen julkisen tunnustuksensa hän sai vuonna 1864. Psykheä esittävästä patsaastaan hän sai kultamitalin vuoden 1889 maailmannäyttelyssä.
Bertauxin elinaikana ei hänen kaikkia teoksiaan pidetty sopivina. Teosta joka esitti nuorta gallialaista vankina, paheksuttiin, sillä naistaiteilijan ei pidetty sopivana kuvata alastonta miestä tai käyttää miestä alastonmallinaan. Myös hänen nuorta kylpevää naista esittävää patsastaan paheksuttiin. Sitä pidettiin liian seksuaalisena.
Bertaux kuoli omistamassaan Chateãu de Lassayn linnassa.
Aiheesta muualla

Teoksia Ranskan museoissa Joconde
https://www.invaluable.com/artist/bertaux-helene-g7igr6pulq/sold-at-auction-prices/
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
Käännös suomeksi
Illampú

Illampú
Illampú toukokuussa 2007
| --- | --- |
Sijainti:  Bolivia
Vuoristo:  Andit
Korkeus merenpinnasta:  6 368 m
Prominenssi:  491  m 
Ensimmäinen nousu huipulle:  7. kesäkuuta 1928
| --- | --- |
Koordinaatit:  fi 
muokkaa - muokkaa wikitekstiä - muokkaa Wikidataa
Illampú on Bolivian neljänneksi korkein vuori. Se sijaitsee Andeilla Cordillera Real -vuorijonon pohjoisosassa, Titicaca-järven itäpuolella. Sen vieressä sijaitsee hieman pohjoisempana Ancohuma ja Soratan kaupunki. Laguna Glaciar, joka sijaitsee Illampún ja Ancohuman muodostamalla ylängöllä, on 17. suurin järvi maailmassa.
Huolimatta mataluudestaan Ancohumaan verrattaessa Illampúlla on jyrkempi huippu, enemmän paikallisia korkeuseroja, ja se on hieman vaikeampi kiivetä. 
Huipulle kiipesivät ensimmäisinä 7. kesäkuuta 1928 saksalaiset Hans Pfann, Alfred Horeschowsky, Hugo Hörtnagel ja itävaltalainen Erwin Hein.
Käännös suomeksi
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Illampu
Iisalmen kulttuurikeskus

Iisalmen kulttuurikeskuksen pääsisäänkäynnin edessä on Anu Matilaisen veistos Pikarijäkälät, joka on runoilija Helvi Juvosen muistomerkki.
Kaupunginkirjaston tiloja kulttuurikeskuksessa.
Iisalmen kulttuurikeskus on Pohjois-Savon Iisalmen kaupungin Kirkkopuistossa sijaitseva julkinen rakennus, jossa toimivat Iisalmen kaupunginkirjasto, kansalaisopisto, musiikkiopisto, kaupungin kulttuuritoimi, Snellman-kesäyliopisto ja luontomuseo. Talossa on myös vaihtuvien näyttelyiden tila Venny sekä kahvila. Rakennuksen on suunnitellut arkkitehti Pekka Pitkänen, ja se on valmistunut vuonna 1989.
Kulttuurikeskuksessa on kaksi suurta salia, 470-paikkainen kirjailija Eino Säisän mukaan nimetty nousevakatsomoinen konserttisali ja 120-paikkainen kirjailija-säveltäjä Karl Collanin mukaan nimetty sali. Lisäksi talossa on noin kymmenen pienempää kokoustilaa.
Aiheesta muualla

Kulttuurikeskuksen esite
Hr. Ms. Tromp (F803)

| Hr>  Ms. Tromp |
| --- | --- |
 Hr. Ms. Tromp

Aluksen vaiheet
Rakentaja:  Royal Schelde, Vlissingen
Kölinlasku:  3. syyskuuta 1999
Laskettu vesille:  7. huhtikuuta 2001
Palveluskäyttöön:  14. maaliskuuta 2003
Tekniset tiedot
Uppouma:  6 050 t (kuormattu)
Pituus:  144,24 m (kokonaispituus)
Leveys:  18,80 m
Syväys:  5,18 m
Nopeus:  30 solmua 18 solmua
Miehistöä:  202+30
Aseistus
Aseistus:  2 x neliohjuksista Harpoon-ohjusten laukaisualustaa 1 x Mk 41 VLS -laukaisualusta 1 x 76 mm OTO Melaran tykki 1 x 30 mm Goalkeeper CIWS 2 x 20 mm ilmatorjuntatykkiä 4 x 324 mm torpedoputkea 1 x NH90 -helikopteri
Hr. Ms. Tromp (runkonumero F803) on Alankomaiden kuninkaallisen laivaston De Zeven Provinciën -luokan ohjusfregatti.
Valmistus

Alus tilattiin Royal Scheldeltä Vlissingenistä, missä köli laskettiin 3. syyskuuta 1999. Alus laskettiin vesille 7. huhtikuuta 2001 ja valmistui 14. maaliskuuta 2003.
Palvelus

Alus on palveluksessa 2012.
Indecent Proposal

Indecent Proposal voi viitata:
Indecent Proposal, hip-hop-yhtyeen Timbaland & Magoo albumi vuodelta 2001
Vain yksi yö (engl. Indecent Proposal), elokuva vuodelta 1992
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Indecent Proposal”, voi hakea sivunnimihaulla, laajalla sivunnimihaulla tai tekstihaulla.
Höje ån vesistö

Ruotsin päävesistöalueet
Höje ån vesistö (ruots. Höje ås avrinningsområde, vesistöaluetunnus 91) muodostuu Itämeren Juutinraumaan laskevan Höje ån ja sen sivujokien yhteisestä valuma-alueesta, jonka kokonaispinta-ala on 316 neliökilometriä. Se on yksi Ruotsin päävesistöalueista ja sen valuma-alue sijaitsee kokonaan Ruotsissa.
Pääuoma

Vesistön pääuomana on sen nimikkojoki Höje å, joka alkaa Häckebergasjönistä, ja joka on 35 kilometriä pitkä. Vesistön latvavedet laskevat järveen etelästä tulevaa ojaa myöten. Ojan nimi on sen yläjuoksulla Björkesåkraån ja se alkaa Björkesåkrasjönistä Malmön lentokentän itäpuolella. Järveen tulee oja lounaan suunnasta ja joka alkaa Lyngsjönin lammesta lentokentän eteläpuolelta. Joki laskee Juutinraumaan noin 0,1 kuutiokilometriä vettä vuodessa.
Vesistön valuma-alue

Höje ån vesistö sijaitsee kahden vesistön, eteläpuolisen Sege ån vesistön (tunnus 90) ja pohjoispuolisen Kävlingeånin vesistön (tunnus 92), välissä. Sen kaakkoispuolella ei ole yhtään päävesistöä, vaan siellä on mereen laskevien ojien tai purojen pieniä valuma-alueita. Sama tilanne on Höje ån joensuun ympäristössä.
Vesistön valuma-alue > Valuma-alueen piirteitä

Valuma-alueen maaperän yleisimmät maalajit ovat moreeni (22,3 %), turve (2,7 %), kalliomaa (0,5 %), hiekka ja sora (2,7 %), multamaa (33,5 %), savimaa (32,7 %) ja jäätikköjokijäänteet (1,2 %). Alueen maankäyttöä esittävät maiden käyttöluokitukset, joiden mukaan alueella on metsämaita (15,4 %), soita ja kosteikkoja (0,9 %), viljelymaita (59,9 %), taajamia ja pinnoitettuja alueita (12,5 %) sekä joutomaita (10,8 %). Näiden lisäksi on 0,5 % vesistöjä.
Vesistön valuma-alue > Virtaamia

SMHI on julkaissut tilastossaan Höje ån virtaamien päivittäiset keskivirtaamat vuosilta 1981–2013. Niiden mukaan joen suiston lähellä sijaitsevassa mittauspisteessä joen keskivirtaama (MQ) on 2,79 kuutiometriä sekunnissa (m³/s), keskiylivirtaama (MHQ) on 15,3 m³/s ja keskialivirtaama (MNQ) on 0,37 m³/s . Toisen lähteen mukaan joen keskivirtaama on 3 m³/s ja keskiylivirtaama (MHQ) on 16 m³/s . Suurin kuukausittainen keskivirtaama 12 m³/s on mitattu joulukuussa 1985 ja pienin 0,3 m³/s monenakin kuukautena useina vuosina. Viereinen kaavio esittää SMHI:n julkaiseman tilaston kuukausittaisten keskivirtaamien arvoista lasketut keskiarvot.
Käännös suomeksi
Indeeni

| Indeeni |
| --- | --- |


Tunnisteet
IUPAC-nimi:  1H-indene   Bisyklo[4.3.0]nona-1,3,5,7-tetraeeni
CAS-numero:  95-13-6
PubChem CID:  7219
SMILES:  c1ccc2c(c1)CC=C2
Ominaisuudet
Molekyylikaava:  C9H8
Moolimassa:  116,16 g/mol
Sulamispiste:  -2 °C (271 K)
Kiehumispiste:  181-182 °C (454-455 K)
Tiheys:  0,997 g/cm3
Liukoisuus veteen:  Liukenematon (H2O)
   
Indeeni on syttyvä polysyklinen hiilivety. Sen kemiallinen kaava on C9H8 ja molekyylimassa 116,16 g/mol. Huoneenlämmössä indeeni on väritön neste. Sen sulamispiste on noin -2 °C ja kiehumispiste 181-182 °C. Se on ihmiselle haitallinen ja aiheuttaa muun muassa silmien ja ihon kirvelyä sekä on suurina annoksina haitallista maksalle, munuaisille ja pernalle. Indeeniä saadaan kivihiilitervasta tislaamalla. Indeeniä käytetään bentsofuraanin ja polymeerien valmistamiseen. Indeenipohjaisia ligandeja voidaan käyttää polymeerikatalyytteinä muun muassa titaanin ja zirkoniumin kanssa.
Indeksi

Indeksi voi tarkoittaa
Tilastotieteessä muutosta ilmaisevaa suhdelukua
Hintaindeksi, inflaatiota mittaavia tunnuslukuja, esimerkiksi kuluttajahinta- tai rakennuskustannusindeksi
Osakeindeksiä
Viitenumeroa
Kansaneläkeindeksi
Taitettu indeksi
Sisällys- tai hakusanaluetteloa
Katolisen kirkon aikoinaan ylläpitämää kiellettyjen kirjojen luetteloa, Index librorum prohibitorum
Semiotiikassa merkkiä, jolla on selkeä kausaalinen yhteys kohteeseensa
Miekkailussa ottelijan  annettujen ja vastaanotettujen osumien suhdetta
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Indeksi”, voi hakea sivunnimihaulla, laajalla sivunnimihaulla tai tekstihaulla.